• ביוני 2016 הוצג שירות FindFace בפסטיבל Alfa Future People: אורחי האירוע יכלו להזדהות עם השימוש באפליקציה, ואז להשיג את האפשרות לקבל את תמונותיהם שצולמו במהלך האירוע באמצעות הרשת החברתית שלהם. ההשתתפות בניסוי הייתה מרצון ולא הפרה את סודיותם של מבקרי הפסטיבל.
• בשנת 2017, אלגוריתמים לזיהוי פנים של NtechLab נבנו במערכת מעקב הווידאו בעיר מוסקבה המופעלת על ידי מחלקת טכנולוגיית המידע של עיריית מוסקבה. המערכת עושה שימוש במאגר המידע של משרד הפנים כדי למצוא תכתובות אליו בווידאו. השימוש לכאורה במערכת הוא חיפוש אחר עבריינים ומאבק בטרור.
• בפברואר 2018 נודע כי ישמשו טכנולוגיות NtechLab בטטרסטן. כפי שהוכרז בתחילת 2019, פרויקט פיילוט באלמטיבסק הראה את יעילות הטכנולוגיה בהבטחת ביטחון הציבור.
• באפריל 2018 הוכרז כי אלגוריתם זיהוי הפנים של NtechLab יושם במתחם הקניות והבידור הגדול "לטו" בסנקט פטרבורג. הנהלת לטו אספה מידע לא אישי על המבקרים מבלי לזהותם. הניתוח סייע לקבוע את ההרכב הדמוגרפי של הלקוחות, לזהות ביקורים חוזרים, להעריך את משך הזמן שביקרו המבקרים ולהשוות את התנהגות הלקוחות בחנויות שונות.
• ביולי 2018, יישום ה-NtechLab יושם בפארק שעשועי המים ליבו אקווה-פארקס ביורמלה. לאחר ביקור בפארק, הצליחו לקוחות הפארק לפשט את החיפוש אחר כל התצלומים המכילים את תמונתם.
• אפליקציית FindFace Security שהוטמעה בכמה ערים במהלך מונדיאל 2018 ברוסיה, אפשרה לעצור יותר מ-180 אנשים שנכללו בבסיס הנתונים של עבריינים מבוקשים, חלקם ברשימת המבוקשים הפדרלית.
• בזכות אפליקציית FindFace Security ניתן היה למנוע את גניבת גביע החסות באד במסגרת אחד המשחקים של גביע העולם 2018 ברוסיה. בעזרת מצלמות וידאו ניתן היה לשחזר את השתלשלות האירועים ולזהות את המעורבים, אחד מהם התגלה ועוכב באחד המשחקים.
מפתחים.
חברת NtechLab שיצרה את השירות הוקמה בשנת 2015 על ידי בוגר הפקולטה למתמטיקה חישובית וסייברנטיקה של אוניברסיטת מוסקבה, ארטיום קוחארנקו ואיש העסקים אלכסנדר קבקוב.
שימוש שנוי במחלוקת.
בשנת 2016, FindFace יצרה מחלוקת מכיוון ששימשה לשם מילול שם של שחקניות פורנוגרפיה וזונות לכאורה. מאמצים אלה אורגנו על ידי משתמשים בלוח תמונות רוסי דבך שטענו כי נשים בתעשיית המין הן "מושחתות ומתעתעות". בנוסף, FindFace אופיינה כצעד מרכזי לקראת שחיקת האנונימיות.
Life for Rent (שיר)
Life for Rent (בעברית: חיים להשכרה) הוא שיר שהוקלט על ידי הזמרת-יוצרת הבריטית דיידו. השיר יצא לאור ב-1 בדצמבר 2003, על ידי חברת התקליטים ברטלסמן מיוזיק גרופ, כסינגל השני מתוך האלבום וכשיר הנושא שלו. השיר הושמע פעמיים בסאונדטרק של סדרת המדע הבדיוני "4400". הווידאו קליפ שביימה סופי מולר מציג את דיידו בכמה חדרים בבית.
השיר הגיע למקום השמיני במצעד הסינגלים הבריטי וזכה להצלחה בינלאומית.
וידאו קליפ.
הווידאו קליפ הרשמי של השיר פורסם ב-3 באוקטובר 2009 בערוץ היוטיוב של דיידו. בתחילתו, ניתן לראות את פרצופה של דיידו וכשהמצלמה מתרחקת, ניתן לראותה כשהיא יושבת לבדה בחדר סגור ומסך עם מילותיו של השיר מופיע מאחוריה. לאורכו של הקליפ, מוצגות על המסך סצנות שונות.
נכון לספטמבר 2021, מונה הצפיות של הקליפ עומד על למעלה מ-60 מיליון צפיות.
נשיאי רוסיה
נשיא רוסיה (ברוסית: Президент Российской Федерации) הוא ראש המדינה וראש הרשות המבצעת הנבחר של הפדרציה הרוסית. הנשיא מנהיג את הרשות המבצעת ואת הממשל הפדרלי, והוא מוגדר בחוקה כמפקד העליון של הכוחות המזוינים של הפדרציה הרוסית. 4 אנשים כיהנו בתפקיד זה (בספירת כהונותיו הלא-רציפות של הנשיא ולדימיר פוטין). הנשיא המכהן וה-4 במספר הוא ולדימיר פוטין, המכהן מאז 7 במאי 2018.
להלן רשימת נשיאי הפדרציה הרוסית. לכל נשיא נתון תאריך השבעתו ותאריך סיום כהונתו. לא מובאת חקיקה של האספה הפדרלית, ולא מובאת פסיקה של בית המשפט העליון (להוציא מקרים חריגים).
הנשיאות הקצרה ביותר הייתה זו של דמיטרי מדבדב – 8 שנים. הנשיאות הארוכה ביותר היא זו של ולדימיר פוטין – שמכהן בקדנציה רביעית ושנייה מאז 2012 ושולט במדינה מזה 20 שנה (8 שנים מתוכן כראש ממשלת רוסיה). פוטין הוא הנשיא היחיד שכיהן יותר מפעמיים.
נשיא אחד בלבד לא השלים את כהונתו, הנשיא הראשון, בוריס ילצין התפטר כחצי שנה לפני תום כהונתו השנייה.
תוצאת הבחירות האחרונות.
התרשים והטבלה מראים נתונים על תוצאות ההצבעה משנת 2018. אחוז המצביעים בבחירות לנשיאות רוסיה היה 67.49%.
אילן ליבוביץ (שחקן)
אילן ליבוביץ' (נולד ב-1965) הוא זמר, שחקן ומדבב ישראלי.
ביוגרפיה.
ליבוביץ' נולד וגדל ברמת גן. הופיע בילדותו בפסטיבל שירי הילדים של 1975 עם השיר "נגה ישנה" לצד מירי אלוני, בצה"ל הוא שירת בלהקת הנח"ל.
לאחר שהשתחחר מהצבא, בשנת 1987, הצטרף ל"להקת הפסטיבל החסידי", שהופיע בפני קהילות יהודיות באירופה ובארצות הברית. באותה שנה השתתף במחזמר "פיגומים", מאת תלמה אליגון-רוז, שהפיקה הטלוויזיה הישראלית.
ב-1989 הופיע בהפקה המחודשת של המחזמר "קזבלן", לצד יהורם גאון, באולם הסינרמה בתל אביב.
ב-1991 הופיע בגרסה הישראלית של המחזמר "שיער" (בתפקיד "קלוד"), בבימוי של צדי צרפתי לצד אייל בוחבוט.
ב-1995 הופיע בקלטת הילדים "סבתא בישלה דייסה", הוא גם לקח חלק בדיסק הילדים "הדרקון הלא נכון" שכתב יהונתן גפן והלחין מתי כספי.
החל משנת 1998 השתתף במחזמר "בוסתן ספרדי" שעלה בתיאטרון "הבימה".
הוא ביצע את שירי הפתיחה של מספר סדרות טלוויזיה, וביניהן ניצנץ מארץ החלומות וקופידו. הוא לקח חלק בהפקות דיבוב של מספר סרטים של דיסני, בהם ביצע בעיקר קולות רקע, בסרט מולאן הוא ביצע את השירה של דמותו של קפטן לי שאנג. וביצע את תפקידי השירה בקלטות הילדים ״קסם בג׳ימבורי 1 ו2״ וב״ג׳אמפי״.
הוא שימש כזמר ליווי במספר מופעים של הפסטיגל, בפסטיגל הוא כתב את השיר "הפיה הקסומה" אותו ביצעה יעל בר זוהר וזכתה בפסטיגל.
ב-2002 שיחק בסדרה "כנפיים" ששודרה בערוץ בראשון אשר עוסקת בחניכי קורס טיס.
ב-2012 יצא במופע ביחד עם ניקי גולדשטיין ואורי בנאי.
עבדו דאר'ר
Wiz (חברה)
Wiz היא חברת הזנק לאבטחת פעילות בענן מחשוב, והיא החברה הישראלית שהפכה בתוך פרק הזמן הקצר ביותר מאז הקמתה ל"חד-קרן".
היסטוריה.
החברה, שבראשית דרכה נקראה "Beyond", הוקמה במרץ 2020, וכעבור שנה הגיע שוויה ל-1.7 מיליארד דולר. החברה הוקמה על ידי אסף רפפורט (מנכ"ל), עמי לוטבאק (סמנכ"ל טכנולוגיות), ינון קוסטיקה (סמנכ"ל מוצרים) ורועי רזניק (סמנכ"ל מחקר ופיתוח). מייסדי החברה עבדו יחד בחברת "אדאלום", ולאחר מכירתה למיקרוסופט המשיכו יחד בחברת מיקרוסופט ישראל מחקר ופיתוח, שרפפורט היה מנכ"לה קודם שפרש לשם הקמת Wiz.
החברה עוסקת באבטחת מידע למחשוב ענן. תוכנת האבטחה של החברה משתמשת ב-API בלבד, ללא התקנת סוכנים על גבי שרתים (agentless ), ולכן התקנתה נעשית במהירות רבה, ללא צורך בהטמעה ממושכת במשאבי הענן השונים. התוכנה של החברה מאפשרת לארגונים המשתמשים בשירותי ענן לקבל תמונה של סביבות הענן שלהם, ולאתר סיכונים כגון חולשות אבטחה, בעיות קונפיגורציה ובעיות הזדהות. המוצר פועל בפלטפורמות העיקריות לשירותי ענן ובהן Amazon Web Services, Microsoft Azure ו-Google Cloud Platform.
סמוך להקמתה גייסה החברה 21 מיליון דולר. בדצמבר 2020 גייסה החברה 100 מיליון דולר. במרץ 2021 גייסה החברה 130 מיליון דולר, לפי שווי חברה של 1.7 מיליארד דולר. במאי 2021 גייסה החברה 120 מיליון דולר, בהובלת חברת סיילספורס בשווי מוערך של מעל 1.7 מיליארד דולר. באוקטובר 2021 גייסה החברה 250 מיליון דולר לפי שווי של 6 מיליארד דולר.
באוגוסט 2022 דיווחה החברה שהגיע לקצב מכירות שנתי של מאה מיליון דולר.
לחברה משרדים בפאלו אלטו, תל אביב, לונדון וניו יורק.
דייב ב. מיטשל
דייב ב. מיטשל (באנגלית: Dave B. Mitchell; נולד ב-25 ביולי 1969) הוא מדבב אמריקאי, שהופיע בעשרות דיבובים בטלוויזיה, קולנוע, אנימציה ובאינטרנט וכן עובד ככרוז בפרסומות החברה "Happy Cows" בקליפורניה.
ביוגרפיה.
מיטשל נולד ביולי 1969 בטוללהומה, טנסי והחל את קריירת הדיבוב ב-1997.
הוא החל לדבב ב-2001 בסדרה "Busted" לפרק אחד בתור ג'ורג' נפינר והשתתף בסרט מ-2004, "wildlife wars" בתור צייד.
ב-2007 שיחק בסרט בתור מאליקה ודיבב קולות נוספים וכן בסדרת הקומדיה "Li'l Bush" בה הוא חיקה פוליטיקאים שונים.
ב-2008 דיבב במשחק המחשב וב-"White Knight Chronicles". כעבור שנתיים דיבב בסרט "" את לונגשורמן המזוקן.
ב-2011 דיבב במשחקי המחשב: "קונג פו פנדה 2" וב-"Star Wars: The Old Republic". הוא גם השתתף בסדרה מועדון ווינX בתור קינג קריוס, קורטורטה ועוד קולות.
ב-2012 דיבב בסרט הלורקס ובסרט "Superman vs. The Elite" וכן בסדרות דוק רופאת צעצועים והרפתקאות פיטר הארנב. ב-2013 דיבב במשחקי Grand Theft Auto V, וסדרת המשחקים "Skylanders".
ב-2014 דיבב במשחק Far Cry 4 ובסדרות טום וג'רי וקלארנס. ב-2015 דיבב בסרט "Batman Unlimited: Monster Mayhem" את פני חימר, בסדרה "TripTank" ובמשחקים , LEGO Dimensions ו-Fallout 4.
ב-2016 דיבב בסרט את פני-חימר ובבלינג בלינג שוטר ומתאגרף. הוא דיבב גם בסדרות העולם של ריילי והמופע של מר פיבודי ושרמן. שנה לאחריה דיבב בצבי הנינג'ה ובמשחק .
ב-2019 דיבב בסרט רקסי המלך בתור בוטץ' ובסרט כקצין מעבורת ונהג וכן במשחקים Metro Exodus, מורטל קומבט 11 ו-Mario &amp; Sonic at the Olympic Games Tokyo 2020.